#  **ROMÂNIA**

# **JUDEŢUL SUCEAVA**

 **MUNICIPIUL CÂMPULUNG MOLDOVENESC**

**Compartimentul juridic**

 Nr. \_\_\_\_ din \_\_\_\_\_\_\_ 2023

### RAPORT DE SPECIALITATE

la proiectul de hotărâreprivind aprobarea proiectului

”Modernizarea infrastructurii informatice a Spitalului municipal Câmpulung Moldovenesc”

în cadrul Planulului Naţional de Redresare şi Rezilienţă (PNRR), Componenta 7

și încheierea unui acord de parteneriat între UAT Municipiul Câmpulung Moldovenesc

și Spitalul municipal Câmpulung Moldovenesc

Compartimentul juridic primind spre analiză proiectul de hotărâre privind aprobarea proiectului ”Modernizarea infrastructurii informatice a Spitalului municipal Câmpulung Moldovenesc”în cadrul Planulului Naţional de Redresare şi Rezilienţă (PNRR), Componenta 7 și încheierea unui acord de parteneriat între UAT Municipiul Câmpulung Moldovenesc și Spitalul municipal Câmpulung Moldovenesc, menționează următoarele:

 Conform dispozițiilor art. 44 alin. (1) din Legea nr. 273/2006 privind finanţele publice locale, cu modificările și completările ulterioare, documentaţiile tehnico-economice ale obiectivelor de investiţii noi, a căror finanţare se asigură integral sau în completare din bugetele locale, precum şi ale celor finanţate din împrumuturi interne şi externe, contractate direct sau garantate de autorităţile administraţiei publice locale, se aprobă de către autorităţile deliberative.

Condițiile de accesare a fondurilor europene aferente sunt prevăzute în Ghidului de finanțare aprobat prin Ordinul nr. 2299/2023 al ministrului sănătății pentru Investiția specifică: I3.3 - Investiții în sistemele informatice și în infrastructura digitală a unităților sanitare din cadrul pilonului II: Tranformare digital – Componenta 7: Transformare digital, Investiția I3. Realizarea sistemului eHealth și telemedicină.

 De asemenea, în temeiul art. 129 alin. (2) lit. d) și lit. e), alin. (7) lit. c), alin. (9) lit. a) din Ordonanţa de urgenţă a Guvernului nr. 57/2019 privind Codul administrativ, cu modificările și completările ulterioare, Consiliul Local are atribuţii privind gestionarea serviciilor de interes local, cooperarea interinstituţională pe plan intern şi extern, asigură, potrivit competenţei sale şi în condiţiile legii, cadrul necesar pentru furnizarea serviciilor de sanatate, hotărăşte, în condiţiile legii, cooperarea sau asocierea cu persoane juridice române sau străine, în vederea finanţării şi realizării în comun a unor acţiuni, lucrări, servicii sau proiecte de interes public local.

Având în vedere cele menționate, Compartimentul juridic consideră legal prezentul proiect de hotărâre.

**CONSILIER JURIDIC**,

**Stoica Liviu Claudiu**

LS/LS 2 ex.